laion/Wikipedia-Exotic huggingface dataset:
৮ জুলাই

৮ জুলাই গ্রেগরীয় বর্ষপঞ্জী অনুসারে বছরের ১৮৯তম (অধিবর্ষে ১৯০তম) দিন। বছর শেষ হতে আরো ১৭৬ দিন বাকি রয়েছে। ১৪৯৭ - ভাস্কো দা গামা লিসবন থেকে ভারত অভিমুখে যাত্রা শুরু করেন। ১৭৬০ - ফ্রান্স-ভারত যুদ্ধে ব্রিটিশ সেনাবাহিনী শেষ নাভাল যুদ্ধে ফ্রান্সকে পরাজিত করে। ১৮০৭ - রাশিয়ার তিলসিত এলাকায় বিখ্যাত তিলসিত চুক্তি স্বাক্ষরিত হয়। ১৮৫৮ - সিপাহি বিদ্রোহের অবসানের পর লর্ড ক্যানিং ‘শান্তি’ ঘোষণা করেন। ১৯১৮ - ভারতের সংবিধান সংস্কার সম্পর্কে মন্টেগু-চেমসফোর্ড রিপোর্ট প্রকাশিত হয়। ১৯২০ - ব্রিটেন কেনিয়া অধিগ্রহণ করে। ১৯৩৭ - তুরস্ক, ইরান, ইরাক ও আফগানিস্তান সান্দাবাদ চুক্তিতে সই করেছিল। ১৯৪৮ - আমেরিকা প্রথম বিমানবাহিনীতে মহিলা নিয়োগ করে। ১৯৭২ - প্রথম আরব মুসলিম দেশ হিসেবে বাংলাদেশকে স্বীকৃতি দেয় ইরাক। ১৯৯০ - আর্জেন্টিনাকে হারিয়ে পশ্চিম জার্মানি বিশ্বকাপ ইতালিয়া চ্যাম্পিয়ন হয়। ২০০৬ - দীর্ঘ ৪৪ বছর বন্ধ থাকার পর নাথুলা পাস সীমান্তপথটি ভারত চীনের সাথে বাণিজ্যের উদ্দেশ্যে খুলে দেয়। ২০১৪ - ফিফা বিশ্বকাপ সেমিফাইনালে ঘরের মাঠে ব্রাজিল জার্মানির বিপক্ষে ১-৭ গোলে পরাজিত হয়। বিধানের সপ্তদশ সংশোধনী পাশ হয়। ১৮৩৯ - জন রকফেলার,মার্কিন শিল্পপতি, উদ্যোক্তা ও জনদরদী।(মৃ.২৩/০৫/১৯৩৭) ১৮৭৫ - জার্মান দার্শনিক এর্নস্ট ব্লখ। ১৮৯২ - ইংরেজ লেখক রিচার্ড অলডিংটন। ১৯১৪ - জ্যোতি বসু, ভারতীয় বাঙালি কমিউনিস্ট নেতা ও পশ্চিমবঙ্গের নবম মুখ্যমন্ত্রী। (মৃ.১৭/০১/২০১০) ১৯৩৯ - মার্কিন ধনকুবের ডেভিড রকফেলার। ১৯৪৯ - ইয়েদুগুরি সন্দিন্তি রাজশেখর রেড্ডি, ভারতের অন্ধ্রপ্রদেশ রাজ্যের মুখ্যমন্ত্রী। ১৯৫১ - অ্যাঞ্জেলিকা হিউস্টন, মার্কিন অভিনেত্রী, চলচ্চিত্র পরিচালক ও স্মৃতিকথাকার। ১৯৬৬ - রেবতী, ভারতীয় চলচ্চিত্র অভিনেত্রী ও চলচ্চিত্র পরিচালক। ১৯৭২ - সৌরভ গঙ্গোপাধ্যায়, ভারতীয় ক্রিকেটার ও অধিনায়ক। ১৯৮১ - আনাস্তাসিয়া মিসকিনা, রুশ প্রমিলা টেনিস তারকা। ১৮২২ - পার্সি বিশি শেলি,ঊনিশ শতকের প্রথম দিকের ইংরেজ কবি।(জ.০৪/০৮/১৭৯২) ১৮৫৫ - মেরু অভিযাত্রী স্যার উইলিয়াম এডওয়ার্ড পিয়ারি। ১৮৭৭ - জন ক্লার্ক মার্শম্যান, বাংলা সংবাদপত্র জগতের অন্যতম পুরোধা। (জ.১৭৯৪) ১৯৩৩ - ইংরেজ ঔপন্যাসিক অ্যানথোনি হোপ। ১৯৪৮ - ডেভ নোর্স, দক্ষিণ আফ্রিকান ক্রিকেটার। (জ. ১৯৭৮) ১৯৬৭ - ভিভিয়েন লেই,অস্কার বিজয়ী বৃটিশ অভিনেত্রী।(জ.০৫/১৯১৩) ১৯৯৪ - কিম ইল-সাং, উত্তর কোরিয়ার সাবেক নেতা ও সে দেশের কমিউনিস্ট পার্টির মহাসচিব। ১৯৯৭ - আবু সাদাত মোহাম্মদ সায়েম, বাংলাদেশের ষষ্ঠ রাষ্ট্রপতি। (জ. ১৯১৬) ২০০১ - অমিয়ভূষণ মজুমদার,বাঙালি কথাসাহিত্যিক।(জ.২২/০৩/১৯১৮) ২০০৩ - সুভাষ মুখোপাধ্যায় (কবি), বিংশ শতাব্দীর উল্লেখযোগ্য ভারতীয় বাঙালি কবি ও গদ্যকার।(জ.১২/০২/১৯১৯) ২০০৬ - জুন অ্যালিসন, মার্কিন অভিনেত্রী, নৃত্যশিল্পী ও গায়িকা। (জ. ১৯১৭) ২০১১ - আমিনুল ইসলাম, বাংলাদেশী চিত্রশিল্পী। (জ. ১৯৩১) ২০১৫ - আমজাদ খান চৌধুরী, ব্যবসায়ী, শিল্প উদ্যোক্তা এবং প্রাক্তন সেনা কর্মকর্তা।(জ. ১৯৩৯) ২০২২ - শর্মিলী আহমেদ বাংলাদেশী টেলিভিশন এবং চলচ্চিত্র অভিনেত্রী।(জ. ১৯৪৭) ২০২২- খুরশিদ আলম খান,  বাংলাদেশের একজন প্রখ্যাত গীতিকার, সুরকার এবং সঙ্গীত পরিচালক।(জ. ১৯৪৪) ২০২২ - শিনজো আবে, জাপানের প্রাক্তন প্রধানমন্ত্রী।(জ. ১৯৫৪) ভারতীয় বিজ্ঞান ও যুক্তিবাদী সমিতি'র উদ্যোগে, পালিত হয় 'জ্যোতিষ বিরোধী দিবস' উইকিমিডিয়া কমন্সে ৮ জুলাই সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
গুয়াতেমালার রাজনীতি

গুয়াতেমালার সরকারব্যবস্থায় ঐতিহাসিকভাবে নির্বাহী শাখার কর্মকর্তারা আধিপত্য বিস্তার করেছেন। অনেক সময় সেনাবাহিনী বড় ভূমিকা রেখেছে। দেশটি ২২টি ডিপার্টমেন্টে বিভক্ত। ডিপার্টমেন্টের প্রধানেরা রাষ্ট্রপতি দ্বারা নিযুক্ত হন এবং একসময় বেশ ক্ষমতাশালী ছিলেন। ১৯৪৫ সালে বিপ্লবোত্তর কালে প্রণীত সংবিধানে স্থানীয় সরকারগুলিকে ক্ষমতা দেয়া হয়। কিন্তু ১৯৫৪ সাল থেকে সিআইএ পরিচালিত প্রাসাদ বিপ্লবের পর সামরিক শাসন প্রতিষ্ঠিত হয়। তার পর গণতন্ত্রের ক্ষতি হয়। বর্তমান সংবিধানটি ১৯৮৫ সালের ৩১শে মে প্রণীত হয় এবং ১৯৮৬ সালের ১৪ই জানুয়ারি থেকে কার্যকর করা হয়। এটিতে গুয়াতেমালায় একটি প্রতিনিধিত্বমূলক গণতন্ত্র প্রতিষ্ঠা করা হয়েছে এবং তিনটি শাখায় ভাগ করা হয়েছে – নির্বাহী, আইন প্রণয়নকারী এবং বিচার। এছাড়াও একটি স্বায়ত্বশাসিত সুপ্রিম নির্বাচনী ট্রাইবুনাল আছে। ১৮ বছর বা তদুর্ধ্ব বয়সের সব নাগরিক ভোট দিতে পারেন। ১৯৯৩ সালের মে মাসে রাষ্ট্রপতি হোর্হে সেররানো এলিয়াস একনায়ক হিসেবে ক্ষমতা দখলের ব্যর্থ চেষ্টা চালান। এরপর ১৯৯৪ সালে সংবিধানে অনেকগুলি সংশোধনী যোগ করা হয়।
সুরজিৎ চট্টোপাধ্যায়

সুরজিৎ চট্টোপাধ্যায় (ইংরেজি: Surajit Chattopadhyay, উচ্চারণ:Surajit Caţţōpādhyāy.) জনপ্রিয় বাংলা ব্যান্ডের একজন গায়ক, গান লেখক এবং যন্ত্রবিদ; সর্বোপরি তিনি ভূমি ব্যান্ডের মুখ্য গায়ক। এছাড়াও তার নিজের একক ব্যান্ড আছে যা সুরজিৎ ও বন্ধুরার নামে পরিচিতি লাভ করেছে। তিনি রেডিও মিরচি মিউজিক আওয়ার্ড ২০১২ এর সেরা গায়ক হিসাবে নির্বাচিত হন এবং ২০১৩ সালে তার আলবাম ফকিরা সেরা আলবাম হিসাবে নির্বাচিত হয়। তিনি কয়েকটি বাংলা চলচ্চিত্রে সঙ্গীত পরিচালনাও করেন, সেগুলি হলো ইচ্ছে, মুক্তধারা , হাঁদা ও ভোঁদা। সুরজিৎ চট্টোপাধ্যায় বীরভূম জেলার রামপুরহাটে জন্ম গ্রহণ করেন। সেখানেই বিদ্যালয়ের প্রাথমিক পাঠ শেষ করে কলকাতার জুলিয়ান ডে স্কুলে ভর্তি হন। সাত বছর বিয়োস থেকে তবলা বাজানো শেখা শুরু করেন এবং এলাহাবাদ বিশ্ববিদ্যালয় থেকে সাম্মানিক সহ স্নাতক হন। তিনি তুহিন চ্যাটার্জির কাছে গিটার বাজানো শেখেন এবং পরে অমিত দত্তের কাছ থেকে আরো ভালো ভাবে গীটারের টুকিটাকি শেখেন। তিনি মহাবিদ্যালয়ে পড়তে তার প্রথম ব্যান্ডের দল, "গ্রাসরুট" (Grassroot) প্রতিষ্ঠা করেন, সেটিও অনেক সম্মান ও কলেজে নানা প্রতিযোগিতায় আওয়ার্ড পায়। ১৯৯৯ সালে সুরজিৎ চট্টোপাধ্যায় তার বন্ধু সৌমিত্র রায়কে সঙ্গে নিয়ে ভূমি ব্যান্ড প্রতিষ্ঠা করেন। ভূমির ২৪ জুলাই ১৯৯৯ প্রথমবার জ্ঞান মঞ্চ অডিটোরিয়াম, কলকাতায় মঞ্চে অনুষ্ঠান করে। ভূমির গানের কথা গুলো অত্যন্ত সহজ সরল ভাবে ছন্দময় আবহে শহর থেকে গ্রামের সকল মানুষের কাছে পৌঁছে যায়। ভূমি মোট ১২ টি আলবাম রিলিজ করেছে। সুরজিৎ চট্টোপাধ্যায় ২০১২ সালে কলকাতায় কয়েকজন যন্ত্র বাদককে সঙ্গে নিয়ে তার নিজেস্ব একক ব্যান্ড সুরজিৎ ও বন্ধুরা প্রতিষ্ঠা করেন। তিনি রেডিও মিরচি মিউজিক আওয়ার্ড ২০১২ এর সেরা গায়ক হিসাবে নির্বাচিত হন এবং ২০১৩ সালে তার আলবাম ফকিরা সেরা আলবাম হিসাবে নির্বাচিত হয়। এই ব্যান্ড ফোক কানেকশন ও ২০১৬ সালে আমার পরান যাহা চায় নামে দুটি আলবাম রিলিজ করে। "Bhoomi Music of Earth – Team"। ১৭ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৯।
রিও গ্রান্দে দে সান্তিয়াগো

রিও গ্রান্দে দে সান্তিয়াগো (স্পেনীয় ভাষায়: Río Grande de Santiago) পশ্চিম মধ্য মেক্সিকোর একটি নদী। লের্মা নদীর সাথে মিলে এটি মেক্সিকোর দীর্ঘতম নদীব্যবস্থা গঠন করেছে। নদীটি মেক্সিকোর হালিস্কো রাজ্যের চাপালা হ্রদে উৎপত্তি লাভ করে ৫৪৭ কিলোমিটার ধরে উত্তর-পশ্চিমে প্রবাহিত হয়ে নায়ারিত রাজ্যের সান ব্লাস শহরের কাছে প্রশান্ত মহাসাগরে পতিত হয়েছে। হালিস্কো রাজ্যে নদীটির উপর একটি বিখ্যাত জলপ্রপাত আছে, যার নাম হুয়ানাকাৎলান। নদীটি নৌপরিবহনের উপযোগী নয়, তবে এটি সেচ কাজে ও জলবিদ্যুৎ উৎপাদনে ব্যবহার করা হয়। "Rio Grande de Santiago Watershed"। Watersheds of the World: North and Central America। World Resources Institute – EarthTrends। ২০০৬। ২০১১-০৬-১১ তারিখে মূল থেকে আর্কাইভ করা। সংগ্রহের তারিখ ২০১০-০৫-৩০।  "Santiago Discharge near El Capomal"। River Discharge Database। Center for Sustainability and the Global Environment। ১৯৬৫–১৯৮১। ২০১০-০৬-১৪ তারিখে মূল থেকে আর্কাইভ করা। সংগ্রহের তারিখ ২০১০-০৫-৩০।
সরবজিত কৌর মানুকে

সরবজিত কাউর মানুকে একজন ভারতীয় রাজনীতিবিদ যিনি আম আদমি পার্টির রাজনীতির সাথে যুক্ত। ২০১৭ সালে পাঞ্জাব বিধানসভা নির্বাচনে আম আদমি পার্টির হয়ে জাগরাৱন আসনে প্রতিদ্বন্দ্বিতা করে বিজয়ী হয়েছিলেন তিনি। তিনি পাঞ্জাব বিধানসভার বিরোধী দলীয় উপনেতার দায়িত্ব পালন করছেন। তিনি ১৯৭২ সালের জুলাই মাসের ২৫ তারিখে ভারতের পাঞ্জাব প্রদেশের গুরুগাও জেলায় জন্মগ্রহণ করেন। তার পিতার নাম গুলওয়ান্ত সিং এবং তার মাতার নাম হরচেত কাউর। সরবজিত কাউর মানুকে ২০১৪ সালে ভিনায়ক মিশন বিশ্ববিদ্যালয় থেকে অর্থনীতিতে স্নাতকোত্তর ডিগ্রি লাভ করেন। কর্ম জীবনের শুরুতে শিক্ষকতা পেশায় নিয়োজিত ছিলেন সরবজিত কাউর মানুকে। তিনি এরপর চাকরি ছাড়েন এবং যোগ দেন আলোচিত ভারতীয় রাজনীতিবিদ অরবিন্দ কেজরিওয়াল কর্তৃক প্রতিষ্ঠিত আম আদমি পার্টিতে। ২০১৭ সালে পাঞ্জাব বিধানসভা নির্বাচনে তিনি আম আদমি পার্টি থেকে জাগরাৱন আসনে প্রতিদ্বন্দ্বিতা করেন। প্রথমবারের মত নির্বাচনে দাঁড়িয়েই জয়লাভ করেন তিনি। পাঞ্জাব রাজ্য সরকারের প্রাক্তন মন্ত্রী, পাঞ্জাব রাজ্য কংগ্রেস কমিটির সহসভাপতি ও পাঞ্জাব বিধানসভা নির্বাচনে দুই বার এমএলএ হিসেবে নির্বাচিত প্রবীণ রাজনীতিবিদ মালকিত সিং দাখাকে হারিয়ে চমকে দেন তিনি। সরবজিত কাউর মানুকে নির্বাচনে ৬১,৫২১ ভোট পান, যা প্রদত্ত ভোটের ৪৫.৬৯%। অপরদিকে, তার নিকটতম প্রতিদ্বন্দ্বী ভারতীয় জাতীয় কংগ্রেসের হেভিওয়েট প্রার্থী মালকিত সিং দাখা পান ৩৫,৯৪৫ ভোট, যা প্রদত্ত ভোটের ২৬.৬৯%। এমএলএ হিসেবে নির্বাচিত হওয়ার পর পাঞ্জাব বিধানসভায় কোশ্চেন অ্যান্ড রেফারেন্স কমিটির সদস্য হিসেবে দায়িত্ব পালন করেছেন। এছাড়া, বর্তমানে কমিটি অন পেপার লেইড অন দ্য টেবিল অব দ্য হাউস এবং সাবঅর্ডিনেট লেজিসলেশন কমিটির সদস্য হিসেবে দায়িত্ব পালন পালন করছেন। ২০১৭ সালের পাঞ্জাব বিধানসভা নির্বাচনে আম আদমি পার্টি বিধানসভার প্রধান বিরোধী দল হিসেবে আত্মপ্রকাশ করে। ২০১৭ সালের পাঞ্জাব বিধানসভা নির্বাচনে আম আদমি পার্টি ১১৭ সদস্যবিশিষ্ট পাঞ্জাব বিধানসভায় ২০ টি আসন লাভ করেছিল। সরবজিত কাউর মানুকে আম আদমি পার্টি কর্তৃক পাঞ্জাব বিধানসভায় বিরোধী দলীয় উপনেতা নিযুক্ত হন। রাজনীতির বাইরে তিনি সমাজসেবার সাথে যুক্ত আছেন। তিনি যুক্ত আছেন জাগরাৱন ইকো ক্লাবের সাথে। তিনি সুখবিন্দর সিং এর সাথে বিবাহবন্ধনে আবদ্ধ হয়েছেন। সুখবিন্দর সিং একজন সরকারি চাকরিজীবী। তিনি শিক্ষকতা পেশায় নিয়োজিত আছেন। তাদের দুইটি সন্তান আছে, একটি পুত্র ও একটি কন্যা। "Members"। punjabassembly.nic.in।  "AAP's new leaders after election"।  "সংরক্ষণাগারভুক্ত অনুলিপি"। ২৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০১৯।  http://punjab.gov.in/mlas https://indianexpress.com/article/india/india-news-india/elections-2017-punjab-congress-express-runs-into-trouble-over-promotion-of-gill-ticket-aspirant-3053736/ https://resultuniversity.com/election/jagraon-punjab-assembly-constituency#2017 https://www.india.com/assembly-election-2017/punjab/jagraon/ https://m.timesofindia.com/city/delhi/aap-to-contest-all-13-seats-in-punjab/articleshow/68569750.cms "High on hype, how AAP got it wrong", The Tribune, ১২ মার্চ ২০১৭, ১৩ আগস্ট ২০১৮ তারিখে মূল থেকে আর্কাইভ করা, সংগ্রহের তারিখ ২৮ মার্চ ২০১৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) http://punjabnewsexpress.com/punjab/news/aap-announces-3-candidates-for-lok-sabha-elections-in-punjab-86623.aspx http://myneta.info/punjab2017/candidate.php?candidate_id=654
এফআর টাওয়ার অগ্নিকাণ্ড

বাংলাদেশের রাজধানী ঢাকার বনানীর বহুতল বাণ্যিজিক ভবন এফআর টাওয়ারে (ফারুক রূপায়ণ টাওয়ার) ২০১৯ সালের ২৮ মার্চ বাংলাদেশ সময় দুপুর ১টায় অগ্নিকাণ্ডের সূত্রপাত হয়। ২২ তলা ভবনের অষ্টম তলা থেকে আগুনের সূত্রপাত হয় ও ক্রমেই সেটি অন্যান্য তলায় ছড়িয়ে পড়ে। অগ্নিকাণ্ডে ২৬ জনের মৃত্যু হয় এবং ৭০ জন আহত হন। দুরন্ত টিভি ও এফএম রেডিও টুডে’র কার্যালয় এফআর ভবনের পাশে হওয়ায় অগ্নিকাণ্ডের সময় এ দুটি সম্প্রচার মাধ্যমে সম্প্রচার সাময়িক ভাবে বন্ধ রাখা হয়। অগ্নিকাণ্ডের দিন যারা ছিলেন তাঁদের কয়েকজন ত্রাণ ও দুর্যোগ মন্ত্রণালয় এবং স্বরাষ্ট্র মন্ত্রণালয় গঠিত তদন্ত কমিটিকে জানায় আটতলা থেকে আগুনের শুরু। তাঁদের আশঙ্কা করে জানায়, বৈদ্যুতিক গোলোযোগ থেকে দুর্ঘটনা ঘটতে পারে। ফায়ার সার্ভিস ও সিভিল ডিফেন্সের কমিটির সাক্ষাৎকারে প্রত্যক্ষদর্শী অন্তত ১২ জন বলেন, আটতলা থেকে আগুন লাগে। অগ্নিকাণ্ডের পর আগুন দ্রুত অন্যান্য তলায় ছড়িয়ে পরে। ভবনের ভেতর আটকা পরা অনেকে ভবনের কাঁচ ভেঙ্গে ও রশি দিয়ে নামার চেষ্টা করেন। এ সময় কয়েকজন নিচে পরে গিয়ে নিহত হন। আগুন নিয়ন্ত্রণে আনতে ও উদ্ধার কার্যক্রম পরিচালনা করে ফায়ার সার্ভিসের ১৭টি ইউনিট। একই সাথে বিমানবাহিনী, সেনাবাহিনী, নৌবাহিনী ও পুলিশের সদস্যরা উদ্ধারকাজে যোগ দেন। এছাড়া ঘটনাস্থলে ৪০-৫০টি অ্যাম্বুলেন্স দিয়ে সেবা প্রদান করা হয়। বেলা ৩টার দিকে উদ্ধারকাজে হেলিকপ্টার ব্যবহার শুরু হয়। এছাড়াও হেলিকপ্টার দিয়ে পাশের গুলশান-বনানী লেক থেকে পানি সংগ্রহ করে ভবনে ছিটানো হয়। বিকাল ৫টার দিকে আগুন নিয়ন্ত্রণে আসে। অগ্নিকাণ্ডের ঘটনায় ২৬ জন ব্যক্তি নিহত হন যার মধ্যে একজন শ্রীলঙ্কার নাগরিক ছিলেন। বেশ কিছু মানুষ ভবন থেকে লাফ দিতে গিয়ে মৃত্যুবরণ করেন। ৭৩ জন আহত হন এবং শতাধিক ব্যক্তিকে উদ্ধার করে ঢাকা মেডিকেল কলেজ ও হাসপাতাল, কুর্মিটোলা জেনারেল হাসপাতাল, ইউনাইটেড হাসপাতাল ও অ্যাপোলো হাসপাতালসহ ঢাকার বিভিন্ন হাসপাতালে পাঠানো হয়। চকবাজার অগ্নিকাণ্ড "বনানীতে আগুন - বিষয়"। প্রথম আলো। সংগ্রহের তারিখ ২০১৯-০৮-০৯।  "পোড়া ভবন থেকে বের করা হচ্ছে একের পর এক লাশ"। প্রথম আলো। সংগ্রহের তারিখ ২৮ মার্চ ২০১৯।  "দুরন্ত টিভি ও রেডিও টুডে'র সম্প্রচার বন্ধ"। প্রথম আলো। সংগ্রহের তারিখ ২৮ মার্চ ২০১৯।  "আটতলাতেই আগুনের শুরু?"। প্রথম আলো। সংগ্রহের তারিখ ৩১ মার্চ ২০১৯।  "বনানীতে বহুতল ভবনের আগুন এখনো নিয়ন্ত্রণে আসেনি"। বিবিসি বাংলা। ২৮ মার্চ ২০১৯। সংগ্রহের তারিখ ২৮ মার্চ ২০১৯।  "বনানীর আগুনে নিহত ১৯, যা ঘটলো সারাদিন"। বিবিসি বাংলা। সংগ্রহের তারিখ ২৮ মার্চ ২০১৯।  "লাফিয়ে পড়ে বিদেশি নিহত, হাসপাতালে ৩২"। প্রথম আলো। সংগ্রহের তারিখ ২৮ মার্চ ২০১৯।
সিন্ধি ক্যাম্প মেট্রো স্টেশন

সিন্ধি ক্যাম্প মেট্রো স্টেশন ( হিন্দি: सिन्धी कैंप ) জয়পুর মেট্রো এর পিঙ্ক লাইনের একটি মেট্রো স্টেশন। এটি ৩ জুন ২০১৫ সালে খোলা হয়। এটি সিন্ধি ক্যাম্পের একটি আন্তঃরাষ্ট্র বাস টার্মিনাল এবং সেইসাথে জয়পুর মেট্রোর অরেঞ্জ লাইনের সাথে সংযোগ স্থাপন করে জয়পুর মেট্রো নীল লাইন জয়পুর মেট্রোর স্টেশন তালিকা জয়পুর বিআরটিএস ভারতে দ্রুতগামী গণপরিবহন ব্যবস্থাসমূহের তালিকা মেট্রো রেল ব্যবস্থার তালিকা রাজস্থান রাজ্য সড়ক পরিবহন কর্পোরেশন "Jaipur Metro starts operations metro"। The Hindu। ২০১৫-০৩-০৬।  জয়পুর মেট্রো UrbanRail। নেট [১] — বিশ্বের সমস্ত মেট্রো সিস্টেমের বর্ণনা, প্রতিটি স্টেশনগুলি দেখানো একটি পরিকল্পিত মানচিত্র সহ।
রিও গ্রান্দে

রিও গ্রান্দে বা রিও ব্রাভো উত্তর আমেরিকার একটি নদী। এটি মার্কিন যুক্তরাষ্ট্রের কলোরাডো অঙ্গরাজ্যের দক্ষিণ-পশ্চিম অংশে সান হুয়ান পর্বতমালায় উৎপত্তি লাভ করে মোটামুটি দক্ষিণ-পূর্ব দিকে প্রবাহিত হয়ে প্রথমে নিউ মেক্সিকো অঙ্গরাজ্যে প্রবেশ করেছে এবং তার পর টেক্সাস অঙ্গরাজ্য ও মেক্সিকোর মধ্যে প্রায় ২১০০ কিলোমিটার দীর্ঘ সীমানা নির্ধারণ করেছে। শেষ পর্যন্ত এটি টেক্সাসের ব্রাউনসভিল শহরের কাছে মেক্সিকো উপসাগরে পতিত হয়েছে। রিও গ্রান্দের মোট দৈর্ঘ্য প্রায় ৩,১০০ কিলোমিটার। এটি উত্তর আমেরিকার দীর্ঘতম নদীগুলির একটি, কিন্তু অগভীর বলে বাণিজ্যিক নৌপরিবহনের উপযোগী নয়। স্পেনীয়রা ১৫৪০ সালে এখানে পদার্পণের আগে আদিবাসী আমেরিকানেরা নদীটিকে সেচ কাজের জন্য ব্যবহার করত। বর্তমানে নদীটিকে কেন্দ্র করে প্রধান সেচ প্রকল্পগুলি নিউ মেক্সিকো অঙ্গরাজ্যের এলিফ্যান্ট বিউট এবং কাবাল্লো জলাধারগুলিতে অবস্থিত। নদীর পানি সেচ করে এর অববাহিকায় যেসব ফসল ফলানো হয়, তাদের মধ্যে আছে তুলা, লেবু জাতীয় ফল, এবং বিভিন্ন সব্জি। মেক্সিকোতে নদীটি রিও ব্রাভো নামে পরিচিত।
জাতীয় কংগ্রেস

এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। 1. ভারতীয় জাতীয় কংগ্রেস 2. জাতীয় কংগ্রেস (পাকিস্তান, বাংলাদেশ)
জাতীয় কংগ্রেস (পাকিস্তান ও বাংলাদেশ)

জাতীয় কংগ্রেস একটি রাজনৈতিক দল যা প্রধানত হিন্দুদের এবং পাকিস্তানের অন্যান্য ধর্মীয় সংখ্যালঘুদের এবং পরে বাংলাদেশের প্রতিনিধিত্ব করেছিল। এটি ভারতীয় জাতীয় কংগ্রেস প্রাক-পার্টিশনে উদ্ভূত। পাকিস্তান জাতীয় কংগ্রেস গণতন্ত্র, ধর্মনিরপেক্ষতা, সকল ধর্ম ও নাগরিকদের সমতা এবং ধর্মীয় ও জাতিগত সংখ্যালঘুদের সুরক্ষা এবং পাকিস্তানের ও ভারতের মধ্যে শান্তিপূর্ণ ও বন্ধুত্বপূর্ণ সম্পর্কের জন্য দাঁড়িয়েছিল। পূর্ববাংলায় পার্টি বাংলা ভাষা আন্দোলন সমর্থন করে। https://bn.wikisource.org/wiki/পাতা:বাংলাদেশের_স্বাধীনতা_যুদ্ধ_দলিলপত্র_(প্রথম_খণ্ড).pdf/৪৪২
ডিকশনারি অফ ক্রিশ্চিয়ান বায়োগ্রাফি অ্যান্ড লিটারেচার টু দি এন্ড অফ দ্য সিক্সথ সেঞ্চুরি

আ ডিকশনারি অফ ক্রিশ্চিয়ান বায়োগ্রাফি অ্যান্ড লিটারেচার টু দি এন্ড অফ দ্য সিক্সথ সেঞ্চুরি এ.ডি., উইথ অ্যান অ্যাকাউন্ট অফ দ্য প্রিন্সিপ্যাল সেক্টস অ্যান্ড হেরাসিস (ইংরেজি: A Dictionary of Christian Biography and Literature to the End of the Sixth Century A.D., with an Account of the Principal Sects and Heresies) হল ১৯১১ সালে প্রকাশিত একটি ধর্মীয় জীবনীকোষ। বইটির ইংরেজি সংস্করণটি সম্পাদনা করেন উইলিয়াম সি. পিয়ারসি ও হেনরি ওয়েস (ডিন অফ ক্যান্টারবেরি, ১৮৩৬-১৯২৪)। এই সংস্করণটি এখন পাবলিক ডোমেইনে পাওয়া যায়। ২০০৪-এর হিসাব অনুযায়ী[হালনাগাদ] ক্রিশ্চিয়ান ক্ল্যাসিকস ইথারাল লাইব্রেরি মূল মুদ্রিত কপিটি স্ক্যান করেছে। ১৯৯৯ সালে হেন্ডরিকসন পাবলিশার্স আ ডিকশনারি অফ আর্লি ক্রিশ্চিয়ান বায়োগ্রাফি নামে বইটি পুনঃমুদ্রিত করেছে। এই বইটি ওয়েস ও উইলিয়াম স্মিথ সম্পাদিত আ ডিকশনারি অফ ক্রিশ্চিয়ান বায়োগ্রাফি, লিটারেচার, সেক্টস অ্যান্ড ডকট্রেইনস (চার খণ্ডে প্রকাশিত, ১৮৭৭-৮৭) গ্রন্থের উত্তরসূরি। অন্যদিকে সেই বইটি আবার ১৮৬৩ সালে স্মিথ’স বাইবেল ডিকশনারি বইটির সংশোধিত সংস্করণ। "A Dictionary of Early Christian Biography and Literature to the End of the Sixth Century A.D., with an account of the Principal Sects and Heresies"। Christian Classics Ethereal library।  |প্রকাশক= এ বহিঃসংযোগ দেয়া (সাহায্য) A Dictionary of Early Christian Biography And Literature to the End of the Sixth Century A.D., with an Account of the Principal Sects and Heresies (পিডিএফ)। Peabody: Hendrickson Publishers। আইএসবিএন 1-56563-460-8।  A Dictionary of Christian Biography, Literature, Sects and Doctrines। London: John Murray, Albemarle Street।  উইকিসংকলনে ডিকশনারি অফ ক্রিশ্চিয়ান বায়োগ্রাফি অ্যান্ড লিটারেচার টু দি এন্ড অফ দ্য সিক্সথ সেঞ্চুরি-এর সম্পূর্ণ পাঠ্য পড়ুন।
২০১৯ সাফ মহিলা চ্যাম্পিয়নশিপ

২০১৯ সাফ মহিলা চ্যাম্পিয়নশিপ হল দক্ষিণ এশীয় ফুটবল ফেডারেশন কর্তৃক দক্ষিণ এশিয়ার জাতীয় মহিলা ফুটবল দলসমূহের জন্য আয়োজিত দ্বিবার্ষিক ফুটবল প্রতিযোগিতা সাফ মহিলা চ্যাম্পিয়নশিপের ৫ম আসর। প্রতিযোগিতাটি ১৭-২৬ ডিসেম্বর ২০১৮ সালে শ্রীলঙ্কায় অনুষ্ঠিত হওয়ার কথা ছিল, কিন্তু শ্রীলঙ্কা তাদের আয়োজকের দাবি প্রত্যাহার করলে, সময় পুনঃনির্ধারিত করা হয়। পরবর্তীতে ২০১৯ সালের ১২-২২ জানুয়ারি সময় নির্ধারণ করা হয় এবং নেপাল আয়োজক হতে আগ্রহ প্রকাশ করে। এবং শেষমেষ নির্ধারিত সময়ে নেপালে চ্যাম্পিয়নশিপে সমাপ্তি হয়। সমাপনী খেলায় ভারত ৩-১ গোলে নেপালকে পরাজিত করে শিরোপা অর্জন করে। পূর্ববর্তী চ্যাম্পিয়ন ভারত ও বাংলাদেশকে যথাক্রমে গ্রুপ বি ও গ্রুপে লড়ানো হয়েছে। গ্রুপ এ এর নেপাল প্রতিযোগিতার প্রথম তিনটি সংস্করণে দ্বিতীয় হয়, বাংলাদেশ চতুর্থ সংস্করণে দ্বিতীয় হয়েছিল পাকিস্তান ও ভুটান গ্রুপ পর্বে বিদায় নিয়েছিলো। গ্রুপ বি এর ভারত টানা প্রতিটি সংস্করণেই বিজয়ী হয়েছে। আফগানিস্তান ২০১৬ সালের সংস্করণে খেললেও ২০১৪ সালে সাফ থেকে কাফ এ যোগ দেওয়ায় তারা আর খেলতে পারবে না। পাকিস্তান ২০১৯ সালের সাফ মহিলা চ্যাম্পিয়নশিপের ৫ম আসর থেকে তাদের নাম প্রত্যাহার করে নেয়। নেপালের ১ং প্রদেশের বিরাটনগরে অবস্থিত সহিদ রঙ্গশালায় ২০১৯ সাফ মহিলা চ্যাম্পিয়নশিপের সকল খেলা আয়োজন করে। গ্রুপ পর্বের জন্য ড্র ২০১৮ সালের ১৩ নভেম্বর দক্ষিণ এশীয় ফুটবল ফেডারেশনের প্রধান কার্যালয় ঢাকায় অনুষ্ঠিত হয়। সকল খেলা সহিদ রঙ্গশালা, বিরাটনগর, নেপালে অনুষ্ঠিত হয়। সকল সময় ইউটিসি+০৫:৪৫ অনুসারে। ১৬ মার্চ ২০১৯ তারিখের খেলা শেষের পর হালনাগাদকৃত। উৎস: SAFF (H) স্বাগতিক। ১২ মার্চ ২০১৯ ১৫:০০ সহিদ রঙ্গশালা, বিরাটনগর দর্শক সংখ্যা: 2,798 রেফারি: মিজানুর রহমান (বাংলাদেশ) ১৪ মার্চ ২০১৯ ১৫:০০ সহিদ রঙ্গশালা, বিরাটনগর দর্শক সংখ্যা: 2,379 রেফারি: আশিষ চৌধুরী (ভারত) ১৬ মার্চ ২০১৯ ১৫:০০ সহিদ রঙ্গশালা, বিরাটনগর দর্শক সংখ্যা: 4,687 রেফারি: সঞ্জয় চক্রবর্তী (ভারত) ১৭ মার্চ ২০১৯ তারিখের খেলা শেষের পর হালনাগাদকৃত। উৎস: SAFF ১৩ মার্চ ২০১৯ ১৫:০০ সহিদ রঙ্গশালা, বিরাটনগর দর্শক সংখ্যা: 1,813 রেফারি: অশমিতা মাননধার (নেপাল) ১৫ মার্চ ২০১৯ ১৫:০০ সহিদ রঙ্গশালা, বিরাটনগর দর্শক সংখ্যা: 1,464 রেফারি: দুলাল মৃধা (বাংলাদেশ) ১৭ মার্চ ২০১৯ ১৫:০০ সহিদ রঙ্গশালা, বিরাটনগর দর্শক সংখ্যা: 1,684 রেফারি: মিজানুর রহমান (বাংলাদেশ) সকল সময় ইউটিসি+০৫:৪৫ অনুসারে। ২০ মার্চ ২০১৯ ১১:০০ সহিদ রঙ্গশালা, বিরাটনগর দর্শক সংখ্যা: ৪,১১৮ রেফারি: প্রতাপ সিং (ভারত) ২০ মার্চ ২০১৯ ১৫:০০ সহিদ রঙ্গশালা, বিরাটনগর দর্শক সংখ্যা: ১,২৬৩ রেফারি: মোহাম্মদ নিজাম (শ্রীলঙ্কা) ২২ মার্চ ২০১৯ ১৫:০০ সহিদ রঙ্গশালা, বিরাটনগর দর্শক সংখ্যা: ১০,০০০ রেফারি: মোহাম্মদ মনির ধালি (বাংলাদেশ) Pakistan Withdraws Participation In 2019 SAFF Women's Championship ওয়েব্যাক মেশিনে আর্কাইভকৃত ১৩ সেপ্টেম্বর ২০২০ তারিখে (nepal24hours) "Biratnagar to host SAFF Women's C'ship"। The Daily Star। ১৮ ডিসেম্বর ২০১৮। সংগ্রহের তারিখ ১০ জানুয়ারি ২০১৯।  "Nepal to take Bhutan in SAFF Championship Opener"। footcricnepal.com। footcricnepal। ১৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৮।
অনিতা নায়ার

অনিতা নায়ার (জন্ম ২৬ জানুয়ারি ১৯৬৬) হলেন একজন ভারতীয় ইংরেজি ভাষার লেখিকা। অনিতা নায়ারের জন্ম কেরালার পালাক্কাড় জেলার শোরানুর গ্রামে। কেরালায় ফিরে আসার আগেই অনিতা চেন্নাই (মাদ্রাজ) থেকে শিক্ষা লাভ করেছিলেন, যেখানে তিনি ইংরেজি ভাষা ও সাহিত্যে বিএ ডিগ্রি অর্জন করেছিলেন। তিনি তার স্বামী সুরেশ পরমব্রত এবং এক পুত্রের সঙ্গে বেঙ্গালুরু শহরে বসবাস করেন। অনিতা নায়ার যখন একটি বিজ্ঞাপন সংস্থায় সৃজনশীল পরিচালক হিসেবে বেঙ্গালুরু শহরে কাজ করছিলেন তখনই তিনি তার প্রথম বই সাট্যার অব দ্য সাবওয়ে নামে ছোটো গল্প সংকলন লিখেছিলেন, যেটা তিনি হর-আনন্দ প্রেসকে বিক্রি করে দিয়েছিলেন। বইটির জন্যে তিনি ভার্জিনিয়া সেন্টার ফর দ্য ক্রিয়েটিভ আর্টস থেকে ফেলোশিপ জিতেছেন। সাবওয়ে এবং সাতটি অন্যান্য গল্পের সাতটি 1997, আইএসবিএন ৯৭৮০১৪৩০৯৯৬৫৯ দ্য বেটার ম্যান নিউ দিল্লি; লন্ডন : পেঙ্গুইন বই, 1999। আইএসবিএন ৯৭৮০১৪০২৯৩২০৩ আইএসবিএন   9780140293203 , ওসিএলসি 59457810 মহিলা কুপে 2001। আইএসবিএন ৯৭৮০০৯৯৪২৮৯৭৮ আইএসবিএন   9780099428978 , ওসিএলসি 896652584 মালবাবর মন - কবিতা কালিকুট : তিথি বই, ২00২। আইএসবিএন ৯৭৮৮১৮৮৩৩০০০৩ আইএসবিএন   9788188330003 , ওসিএলসি 52326380 কোথায় বৃষ্টি জন্ম হয় - কেরালা (সম্পাদক) 2003 এর লেখা পুফিন বুক অফ ওয়ার্ল্ড ম্যথস অ্যান্ড লেজেন্ডস 2004 মেস্ট্রেস 2005। আইএসবিএন ৯৭৮০১৪৪০০০৩৩৩ আইএসবিএন   9780144000333 , ওসিএলসি 85772121 নুনুর এডভেন্ঞার ট্যুরিজম, স্কেটিং স্কিরিল ২006। আইএসবিএন ৯৭৮৮১২৯১০৮৯২০ আইএসবিএন   9788129108920 , ওসিএলসি 70063316 জীবিত পরবর্তী দরজা বাস 2007। {{ISBpadavibusan 2008। আইএসবিএন ৯৭৮০১৪৩৩৩০০৪২ আইএসবিএন   9780143330042 , ওসিএলসি 995509060 শুভরাত্রি এবং ঈশ্বর মঙ্গল 2008। আইএসবিএন ৯৭৮০৬৭০০৮১৫১৬ আইএসবিএন   9780670081516 , ওসিএলসি 732686957 ভুলে যাওয়া পাঠ 2010। আইএসবিএন ৯৭৮৮১৭২২৩৯০৪৬ আইএসবিএন   9788172239046 , ওসিএলসি 731240004 Chemmeen ' (অনুবাদক) 2011 কাট লাইক উইথ - লিটারারি নীর ২01২। আইএসবিএন ৯৭৮৯৩৫০২৯৩৮০৫ আইএসবিএন   9789350293805 , ওসিএলসি 824683061 লিল্যাক হাউস: নিউইয়র্কের একটি উপন্যাস : সেন্ট মার্টিন গ্রিফিন, ২01২। আইএসবিএন ৯৭৮১২৫০০০৫১৮২ আইএসবিএন   978125000518২ , ওসিএলসি 740628497 ইডিস - ঐতিহাসিক উপন্যাস ২014। আইএসবিএন ৯৭৮৯৩৫০২৯৭৮১০ আইএসবিএন   97893২97810 , ওসিএলসি 899740186 প্রেমীদের জন্য বর্ণমালা স্যুপ , নোয়াদা, উত্তরপ্রদেশ, ভারত: হার্পারক্লিন্স পাবলিশার্স ইন্ডিয়া, 2015। আইএসবিএন ৯৭৮৯৩৫১৭৭৪৮২২ আইএসবিএন   97893517748২২ , ওসিএলসি 933430829 হেফাজত খানার শৃঙ্খল নওদাঃ একজন ইন্সপেক্টর গৌড় উপন্যাস : হার্পার ব্ল্যাক, 2016। আইএসবিএন ৯৭৮৯৩৫১৭৭৮০৭৩ আইএসবিএন   9789351778073 , ওসিএলসি 954424570 / খাওয়া Wasps , কনটেক্সট, 2018 Anita Nair (২১ আগস্ট ২০১৫)। "A post office of my own"। The Hindu। সংগ্রহের তারিখ ২২ আগস্ট ২০১৫।  "Interview from Kerala.com"। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২১ জুলাই ২০১৩।  আমার গোপন জীবন: অনিতা নায়ার[স্থায়ীভাবে অকার্যকর সংযোগ] "B'day bumps - Bangalore Mirror -"। Bangalore Mirror। সংগ্রহের তারিখ ২০১৫-১২-১৪।  "Author Anita Nair's Bangalore home is a bright and creative space : Home - India Today"। indiatoday.intoday.in। সংগ্রহের তারিখ ২০১৫-১২-১৪।  প্রকাশক এর পাতা থেকে
ব্যাফিন দ্বীপ

ব্যাফিন দ্বীপ (ইংরেজি: Baffin Island; ফরাসি ভাষায়: Île de Baffin) উত্তর-পূর্ব কানাডার নুনাভুত প্রদেশের একটি দ্বীপ। এটির পূর্বে ব্যাফিন উপসাগর ও ডেভিস প্রণালী, দক্ষিণে হাডসন প্রণালী, পশ্চিমে ফক্স বেসিন ও বুথিয়া উপসাগর। এটি কানাডার বৃহত্তম দ্বীপ এবং বিশ্বের পঞ্চম বৃহত্তম দ্বীপ। ব্যাফিন দ্বীপের দৈর্ঘ্য প্রায় ১,৫০০ কিলোমিটার এবং আয়তন ৫০৭,৪৫১ বর্গকিলোমিটার। দ্বীপটি উত্তর কেবেক, ল্যাব্রাডর এবং নিউফাউন্ডল্যান্ডের ভূমিরই একটি সম্প্রসারণ। এর পূর্ব উপকূল অত্যন্ত ক্ষতবিক্ষত; এখানে অনেক ফিয়র্ড আছে। এর মধ্যভাগে রয়েছে বরফাবৃত পর্বতমালা যার উচ্চতা ২০৫৭ মিটার পর্যন্ত হতে পারে। দ্বীপটির জলবায়ু মেরুদেশীয়। এটি বৃক্ষহীন। এখানে অনেক সুপেয় পানির হ্রদ আছে। এখানে প্রতি বছর লক্ষ লক্ষ পাখি বাসা গাড়তে আসে। ব্যাফিন দ্বীপের আশেপাশের জলজ জীবন বিচিত্র। এখানে নারহোয়াল, ওয়ালরাস, বেলুগা এবং হার্প সিলমাছ বাস করে। ব্যাফিন দ্বীপের খনিগুলিতে সীসা, দস্তা এবং রূপা পাওয়া যায়। দ্বীপটিতে জনবসতি খুবই কম। মূলত ইনুইট জাতির লোকেরা এখানে বসবাস করে। ইকালুইত শহরটি বৃহত্তম লোকালয়; শহরটির জনসংখ্যা প্রায় ৩০০০। ব্রিটিশ নাবিক উইলিয়াম ব্যাফিন ১৬১৬ সালে দ্বীপটির দেখা পান। তার নামে এটির নামকরণ করা হয়েছে।
বীরগঞ্জ পাইলট সরকারি উচ্চ বিদ্যালয়

বীরগঞ্জ পাইলট সরকারি উচ্চ বিদ্যালয় দিনাজপুর জেলার বীরগঞ্জ উপজেলায় অবস্থিত একটি স্বনামধন্য ও ঐতিহ্যবাহী সরকারি শিক্ষাপ্রতিষ্ঠান। বীরগঞ্জ পাইলট সরকারি উচ্চ বিদ্যালয় ১৯৬২ সালে স্থাপিত হয়। মূল ক্যাম্পাসটি ৫ একর জমির ওপর প্রতিষ্ঠিত। আরও ২ একর ৩৮ শতকের মধ্যে রয়েছে বাগান। এ বিদ্যালয় থেকে বিশ্ব ঐতিহ্য কান্তজিউ মন্দির মাত্র ৫ কিঃ মিঃ দূরে এবং দর্শণীয় পিকনিক স্পট শিংড়া ফরেষ্ট ৮ কিঃ মিঃ দূরে। বিদ্যালয়টি ৪১ তম জাতীয় বিজ্ঞান ও প্রযুক্তি সপ্তাহ-২০১৯, প্রকল্প উপস্থাপনায় ৩য় ও বিতর্ক প্রতিযোগিতায় ১ম স্থান অধিকার করে। এছাড়া ৪০ তম জাতীয় বিজ্ঞান ও প্রযুক্তি সপ্তাহ-২০১৯, প্রকল্প উপস্থাপনায় ১ম, বিতর্ক প্রতিযোগিতা ও বিজ্ঞান অলিম্পিয়াডে ১ম স্থান অধিকার করে। webdesk@somoynews.tv। "বীরগঞ্জ পাইলট সরকারি উচ্চ বিদ্যালয়ে সুবর্ণজয়ন্তী"। somoynews.tv (ইংরেজি ভাষায়)। সংগ্রহের তারিখ ২০২০-০৭-৩০।  hrsoftbd। "বীরগঞ্জ পাইলট সরকারি উচ্চ বিদ্যালয়ের সুবর্ণ জয়ন্তী উদযাপনে সাংবাদিকদের সহযোগিতা কামনা"। dinajpurnews24.com। ২০২২-০১-০৫ তারিখে মূল থেকে আর্কাইভ করা। সংগ্রহের তারিখ ২০২০-০৭-৩০।  "বীরগঞ্জ পাইলট সরকারি উচ্চ বিদ্যালয়ে সুবর্ণ জয়ন্তী ও পুনর্মিলনী অনুুষ্ঠান অনুষ্ঠিত" (ইংরেজি ভাষায়)। ২০১৯-১২-২৬। ২০২০-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-০৭-৩০।  "বীরগঞ্জ পাইলট উচ্চ বিদ্যালয়ের সুবর্ণ জয়ন্তী অনুষ্ঠিত"। Odhikar। সংগ্রহের তারিখ ২০২০-০৭-৩০।  দাপ্তরিক ওয়েবসাইট